b"\n_START_ARTICLE_\nSant Joaquim d'Olivars\n_START_SECTION_\nDescripci\xc3\xb3\n_START_PARAGRAPH_\nT\xc3\xa9 una capella d'una sola nau, de volta de can\xc3\xb3, ara enfonsada, i absis semicircular. L'entrada \xc3\xa9s a l'oest i la llinda de la porta \xc3\xa9s bisellada i t\xc3\xa9 una data inscrita (1633). A sobre hi ha un \xc3\xb2cul de dues peces i dos incisions circulars de decoraci\xc3\xb3 i restes de l'Ave Maria. Clou la fa\xc3\xa7ana un campanar d'espadanya de dos forats, del qual nom\xc3\xa9s queden els pilars. Sembla que antigament la fa\xc3\xa7ana era a solana i ara hi ha un esbornac. La fa\xc3\xa7ana nord t\xc3\xa9 tres contraforts posteriors._NEWLINE_L'interior t\xc3\xa9 el sostre enfonsat i l'absis mig tapat pel pedruscall. Al costat de la fa\xc3\xa7ana nord hi ha dos arcs de punt rod\xc3\xb3, aix\xc3\xad com restes de l'arrencada de la volta i d'una cornisa. Molta vegetaci\xc3\xb3 tamb\xc3\xa9. A l'absis hi ha restes de l'arrencada de la volta i d'una cornisa, aix\xc3\xad com forats on hi podia haver un baldaqu\xc3\xad. Est\xc3\xa0 realitzada amb carreus irregulars i de diferents materials. Hi ha restes romanes a l'absis (tegulae)._NEWLINE_La llinda de la porta indica l'any 1633."